Danišovce

**Danišovce** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza v Hornádskej kotline, 5 km východne od okresného mesta Spišská Nová Ves. Jej stred leží v nadmorskej výške 470m, ale severná časť obce presahuje výšku 600m. 

### Susedné obce
Domaňovce, Harichovce, Jamník, Odorín

### Vodné toky
Odorica

## Symboly obce
Symboly na crwflags.com

## Názov
**Vývin názvu obce**
* 1287 – *(ad metas) Nicolai filii Dionisii*
* 1317 – *(villa) Dionisii*
* 1333 – *Danusfalua*
* 1565 – *Dennsdorff*, *Dennesdorff*
* 1651 – *Danischócz*
* 1773 – *Danissowcze*

*Nemecký názov:* Diensdorf, Densdorf, Dienstdorf
*Maďarský názov:* Danisóc, Dénesfalu

## Politika
### Starostovia obce
*1990 – 1994 Jozef Vernarský (VPN)
*1994 – 1998 Jozef Vernarský (HZDS)
*1998 – 2002 Jozef Vernarský (HZDS, KDH)
*2002 – 2006 Miroslav Výrostek (HZDS, KSS, PSNS, SDA, SDĽ)
*2006 – 2010 Miroslav Výrostek (HZDS, SNS)
*2010 – 2014 Miroslav Výrostek (HZDS, SNS, SDKÚ-DS, KDH)

### Obecné zastupiteľstvo
*1990 – 1994 – 12 poslancov
*1994 – 1998 – 12 poslancov (5 HZDS, 4 KDH, 3 SDĽ)
*1998 – 2002 – 9 poslancov (6 HZDS, 2 KDH, 1 SDĽ)
*2002 – 2006 – 5 poslancov (2 HZDS, 1 KDH, 1 NEKA, 1 SDKU)
*2006 – 2010 – 5 poslancov (2 HZDS, 2 NEKA, 1 SDKU)
*2010 – 2014 – 5 poslancov (4 HZDS, 1 KDH)

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2008):**

**Zloženie obyvateľstva podľa národnosti (2008):**

## Kultúra a zaujímavosti
### Pamiatky
* Rímskokatolícky Kostol sv. Márie Magdalény, dvojloďová ranogotická stavba s pravouhlým ukončením presbytéria a predstavanou vežou, z obdobia okolo roku 1270. Úpravami prešiel v 90. rokoch 14. storočia a v polovici 15. storočia, keď bola zaklenutá loď. V 17. storočí bol kostol evanjelický. Barokovo bol upravený na konci 18. storočia. V roku 1983 bola pristavaná veža. Presbytérium kostola je zaklenuté rebrovou krížovou klenbou s konzolami s rastlinným motívom. Jej rebrá majú hranolovú profiláciu s okosením. Víťazný oblúk dosadá na zväzok prípor zdvojenej oblej profilácie s bobuľovitými hlavicami. Dvojlodie s takmer štvorcovým pôdorysom je zaklenuté na stredový stĺp, ide o jedno z najmenších dvojlodí na Slovensku. Pristavaná sakristia, do ktorej sa vstupuje sedlovým portálom, má valenú klenbu. Na južnej stene presbytéria je netradične umiestnené pravouhlé okno, typické z pre profánnu architektúru. Do kostola sa vstupuje gotickým ústupkovým portálom, ktorého hlavice majú dekoratívne sochárske spracovanie, na ľavej strane s popínavým brečtanom, na pravej so strapcom vinnej révy. Pred portálom je predstavaná predsieň z 18. storočia s valenou klenbou. Hlavný oltár sv. Márie Magdalény aj bočné oltáre Panny Márie a sv. Kataríny sú neogotické zo začiatku 20. storočia. Z tohto kostola pochádza gotický krídlový oltár sv. Márie Magdalény zo začiatku 15. storočia, ktorý je súčasťou zbierok Spišského múzea v Levoči. Fasády kostola sú hladké s oknami s lomeným oblúkom. Veža má ihlancovú helmicu. 

## Občianska vybavenosť
### Farský úrad
* filiálka Rímskokatolíckeho úradu Odorín

## Školstvo
* Materská škola

## Referencie

## Iné projekty

## Externé odkazy
* 


Kategória:Obce okresu Spišská Nová Ves